Diari Oficial de la Generalitat Valenciana


Sumari del DOGV 6517, del 10-05-2011 (2011/5270)

RESOLUCIÓ de 28 de març de 2011, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Sonora Telecomunicacions, SL.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6517

Data del DOGV
:   10-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/5270


Data del document
:   28-03-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 28 de març de 2011, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Sonora Telecomunicacions, SL. [2011/5270]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental presentada per l'entitat Sonora Telecomunicacions, SL, amb CIF I40196094 i domicili social al carrer del Pintor Sorolla, 15 baixos, 46093 Xeraco (València) s'emet aquesta resolució de conformitat amb els següents,  
  
  
Antecedents de fet  
  
Primer. L'entitat Sonora Telecomunicacions, SL, amb oficina comercial ubicada al carrer del Pintor Sorolla, 15 baixos, 46383 Xeraco, sol·licita, en data 11 de febrer de 2011, la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a la secció 2: contaminació acústica.  
  
Segon. Amb data 11 de febrer de 2011, la indicada empresa aporta la documentació acreditativa que justifica la inscripció en el Registre per a l'esmentada secció.  
Als anteriors fets s'apliquen els següents,  
  
Fonaments de dret  
Primer. L'Estatut d'Autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.13é de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional d'aquesta Conselleria i, de conformitat amb el Decret 144/2005, de 4 d'octubre pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li siga encomanat per la Direcció General.  
  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, indica en l'article 7 el procediment de tramitació i resolució de les sol·licituds d'inscripció en l'esmentat registre.  
D'acord amb el que antecedeix, fent ús de les meues atribucions, a proposta de l'Àrea del Centre de Tecnologies Netes, resolc:  
  
Primer  
Estimar la sol·licitud i, en conseqüència, inscriure en el Registre d'Entitats Col·laboradores en Matèria de Qualitat Ambiental l'entitat Sonora Telecomunicacions, SL, amb oficina comercial ubicada al carrer del Pintor Sorolla, 15 baixos, 46314 Xeraco (València) amb el número d'inscripció següent en l'esmentat Registre:  
  
Número d'inscripció 87/ECMCA  
  
  
Segon  
L'entitat Sonora Telecomunicacions, SL, queda inscrita en els camps d'actuació següents, d'acord amb l'abast de l'acreditació presentada, que figuren en la taula següent:  
  
Camps d'actuació  
Secció 2 contaminació acústica.  
Laboratori d'assaig  
Acreditació Enac núm. 853/le1615  
Soroll ambiental  
Mostratge espacial i temporal.  
Mesura dels nivells de soroll ambiental.   
Edificis i elements constructius  
Mostratge en edificis i elements constructius.  
Mesura de l'aïllament acústic al soroll aeri entre locals.  
Mesura de l'aïllament acústic al soroll aeri de façanes (mètode global de l'altaveu)  
Mesura de l'aïllament acústic de sòls a soroll d'impactes.  
  
Tercer  
La inscripció en el Registre únicament habilitarà Sonora Telecomunicacions, SL, en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es manté mentre continue vigent la corresponent autorització o acreditació de solvència tècnica que hi va possibilitar la inscripció de l'entitat. A aquest efecte, Sonora Telecomunicacions, SL, ha de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.   
  
Quart  
Així mateix, a l'efecte de mantenir actualitzats les dades del Registre, Sonora Telecomunicacions, SL, està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'article 12 del Decret 229/2004.   
  
Cinqué  
Són causes de cancel·lació de la inscripció en el Registre les establides en l'article 13 del Decret 229/2004.  
  
Sisé  
En tot allò que no s'ha indicat en aquesta resolució cal ajustar-se al que estableix el Decret 229/2004.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Paterna, 28 de març de 2011.- El director general per al Canvi Climàtic: Jorge Lamparero Lázaro.